SDMX.
 (17)
 Комисията (Евростат) следва да предостави чрез своя уебсайт документация във връзка със структурите на данните, в т.ч. определения за структурите на данните съгласно SDMX, и да осигури указания за прилагането им, в частност по отношение на техническия формат, който трябва да бъде използван.
 (18)
 Държавите членки следва да представят стандартни доклади за метаданните и качеството за националните статистически бизнес регистри и всички видове бизнес статистика по реда на член 16 от Регламент (ЕС) 2019/2152. Затова е необходимо да се определят правилата и честотата на съставяне на тези доклади.
 (19)
 Мерките, установени в настоящия регламент, следва да заменят мерките, установени в Регламент (ЕО) No 586/2001 на Комисията (3), Регламент (ЕО) No 912/2004 на Комисията (4), Регламент (ЕО) No 1982/2004 на Комисията (5), Регламент (ЕО) No 1503/2006 на Комисията (6), Регламент (ЕО) No 657/2007 на Комисията (7), Регламент (ЕО) No 364/2008 на Комисията (8), Регламент (ЕО) No 472/2008 на Комисията (9), Регламент (ЕО) No 192/2009 на Комисията (10), Регламент (ЕО) No 250/2009 на Комисията (11), Регламент (ЕО) No 251/2009 на Комисията (12), Регламент (ЕО) No 834/2009 на Комисията (13), Регламент (ЕС) No 92/2010 на Комисията (14), Регламент (ЕС) No 113/2010 на Комисията (15), Регламент (ЕС) No 275/2010 на Комисията (16), Регламент (ЕС) No 1097/2010 на Комисията (17), Регламент за изпълнение (ЕС) No 995/2012 на Комисията (18) и Регламент (ЕС) No 1106/2012 на Комисията (19).Посочените регламенти следва да бъдат отменени.
 (20)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Изисквания за данните
 Елементите на данните за подробните теми по член 7, параграф 1 от Регламент (ЕС) 2019/2152 се определят в приложение I към настоящия регламент.
 Член 2
 Основни промишлени групировки и специални обобщени данни
 Основните промишлени групировки (ОПГ) и другите специални обобщени данни за дейностите по класификацията на икономическите дейности (NACE, или КИД) и на продуктите по класификацията на продуктите по дейности (КПД), които се използват за разпределенията, изисквани по силата на член 7, параграф 1, буква г) от Регламент (ЕС) 2019/2152, се определят в приложение II към настоящия регламент.
 Член 3
 Опростявания
 Опростяванията по член 7, параграф 1 от Регламент (ЕС) 2019/2152 се определят в приложение III към настоящия регламент.
 Член 4
 Технически определения
 1. Техническите определения на променливите и другите елементи на масивите от данни по член 7, параграф 1 от Регламент (ЕС) 2019/2152 се установяват в приложение IV към настоящия регламент.
 2. Техническите определения, свързани с европейската статистика за международната търговия със стоки, се установяват в приложение V към настоящия регламент.
 3. Техническите определения, свързани с европейската статистика за международната търговия с услуги, се установяват в приложение VI към настоящия регламент.
 Член 5
 Технически спецификации за европейската статистика за международната търговия със стоки, в т.ч. търговията със стоки по характеристики на предприятията
 Техническите спецификации за европейската статистика за международната търговия със стоки, в т.ч. търговията със стоки по характеристики на предприятията, съгласно член 7, параграф 1, буква й) от Регламент (ЕС) 2019/2152 и свързаните с това определения по член 7, параграф 1 от посочения регламент